Mayê Şemeyî û pawitoxê heqanê merdiman yê  ke ewro ameyî destbendkerdene, serbest ameyî  verdayene. Merdimê vînîkerdeyan û pawitixê heqanê merdiman pê çapikan ameyî verê banê ÎHDyî û tîya eşkerayîye daye. Eşkerayîye de ame vateneke ê  do çirey Meydanê Galatasarayî  cameverdê.
Verî Hemserekanê Pêroyî yê ÎHDyî Ozturk Turkdogan û Erene Kesîn qisey kerd û vat ê do sey tim ewroyî ra tepîya zî vera zextan semedê caardişê edaletî têkoşîn bikerê.
Waya Hasan Ocakaî Masîde Ocak zî vat: ''Înanê ke soz da ma, maye Elmas û maye Berfe roniştişê ma yê 700. û yê ewro de reyna mojna ke ê zî hemkarê sûcî yê. Wa no bêro zanayene ke ma do çirey mekanê vîrê ma Meydanê Galatasarayî cameverdê. Heta vînayîşê vînkerdeyê xo yê peyênî ma do têkoşîn bikerê.''
